Συζήτηση:Παναγιώτα Βιτετζάκη/Πρόταση διαγραφής

message: Δεν φαίνεται να πληροί τα σχετικά κριτήρια.--Diu (συζήτηση) 21:17, 27 Δεκεμβρίου 2023 (UTC)
replies: text: Καλησπέρα και χρόνια πολλά. Μπορείς να με ενημερώσεις ποιό κριτήριο επί παραδείγματι για να καταλάβω καλύτερα; Ευχαριστώ. Αρκάς (συζήτηση) 09:31, 31 Δεκεμβρίου 2023 (UTC)
replies: text: :Καλησπέρα Αρκά. Εννοώ τα τα γενικά κριτήρια εγκυκλοπαιδικότητας, από τα οποία να προκύπτει σημαντική κάλυψη από αξιόπιστες πηγές. Δεν φαίνεται, δηλαδή, να διαφοροποιείται η συγκεκριμένη ηθοποιός από όλους τους υπόλοιπους έτσι ώστε να καλύπτει τα σχετικά κριτήρια και να δικαιούται λήμμα στην Βικιπαίδεια. Diu (συζήτηση) 16:25, 31 Δεκεμβρίου 2023 (UTC)
 Δεν υπάρχει καμιά ανάγκη «να διαφοροποιείται η συγκεκριμένη ηθοποιός από όλους τους υπόλοιπους» ηθοποιούς. Το μόνο που ζητείται από την πολιτική είναι αυτό που αναφέρεται ως κάλυψη από αξιόπιστες πηγές. Ως ηθοποιός έχει κάλυψη από πηγές (όποιος θέλει τις ψάχνει και τις βρίσκει) που ασχολούνται συνήθως με ηθοποιούς. --Focal Point 18:39, 10 Ιανουαρίου 2024 (UTC)
Μένει να κατατεθούν οι σχετικές πηγές και για εμάς που, αν καταλαβαίνω καλά από την παραπάνω τοποθέτηση, δεν θέλουμε να ψάξουμε και να βρούμε τις σχετικές πηγές που καταδεικνύουν την σημαντική κάλυψη από τρίτες ανεξάρτητες πηγές.--Diu (συζήτηση) 14:49, 27 Ιανουαρίου 2024 (UTC)

text: Εξήγησέ μου σε παρακαλώ, πώς είναι μη αξιόπιστες πηγές για το βιογραφικό ενός ηθοποιού οι ιστοσελίδες που είναι βάσεις δεδομένων όλων των καλλιτεχνών όπως τα unstage.gr και artcom.gr; Δηλαδή για το βασικό βιογραφικό ενός ηθοποιού πρέπει να υπάρχει πηγή από την Καθημερινή ή την Encyclopedia Britannica πχ; Ευχαριστώ. Αρκάς (συζήτηση) 15:48, 27 Ιανουαρίου 2024 (UTC)
replies: text: :Αρκά, η ερώτησή σου θα ήταν καλύτερο να είχε διατυπωθεί στη σελίδα συζήτησης του λήμματος καθώς το αν το unstage ή το artcom αποτελούν αξιόπιστες πηγές δεν σχετίζεται με την παρούσα συζήτηση περί εγκυκλοπαιδικότητας από τη στιγμή που μιλάμε για βάσεις δεδομένων. Σε κάθε περίπτωση, οι συγκεκριμένες σελίδες (τουλάχιστον το artcom.gr) δημοσιεύουν υλικό που προέρχεται από τους ίδιους τους ενδιαφερόμενους ή από χρήστες και όχι από κάποια συντακτική ομάδα. Σύμφωνα με την πολιτική: "Οποιοσδήποτε μπορεί να δημιουργήσει μια προσωπική ιστοσελίδα ή να δημοσιεύσει το δικό του βιβλίο και επίσης να ισχυριστεί ότι είναι ειδικός σε συγκεκριμένο τομέα. Συνεπώς, αυτοδημοσιευμένα μέσα (βιβλία, ενημερωτικά δελτία, προσωπικές ιστοσελίδες, ανοιχτά wiki, ιστολόγια, προσωπικές σελίδες στους ιστοτόπους κοινωνικής δικτύωσης, φόρουμ στο διαδίκτυο ή tweets) είναι σε γενικές γραμμές μη αποδεκτά. Αυτό περιλαμβάνει οποιαδήποτε ιστοσελίδα το περιεχόμενο της οποίας είναι σε μεγάλο βαθμό παραγόμενο από χρήστες, συμπεριλαμβανομένων ιστοτόπων όπως οι Internet Movie Database (IMDB), CBDB.com, φόρμες περιεχομένου, συνεργατικά παραγόμενες ιστοσελίδες όπως τα wiki, και ούτω καθεξής με εξαίρεση υλικό σε τέτοιους ιστοτόπους που είναι χαρακτηρισμένο ως προερχόμενο από διαπιστευμένα μέλη της συντακτικής ομάδας τού ιστοτόπου, αντί από τους χρήστες." Diu (συζήτηση) 01:12, 28 Ιανουαρίου 2024 (UTC)
 Γεια σας. Χωρίς να παίρνω θέση αυτή τη στιγμή, ενημερώνω απλά ότι το τελευταίο διάστημα έχουν υπάρξει κάποιες επιπλέον συνεντεύξεις της (γιατί υπήρχαν και άλλες παλιότερα, π.χ. στα Νέα) σε γνωστές εφημερίδες ή διαδικτυακές εκδόσεις εφημερίδων όπως Μακεδονία και Έθνος. Αυτό ενδέχεται να σημαίνει ενίσχυση κάποιων επιπρόσθετων κριτηρίων που αναφαίρονται στην πολιτική εγκυκλοπαιδικότητας ατόμων, όπως "Πολυάριθμα αφιερώματα σε [...] εφημερίδες" ή "Αναγνωρισιμότητα του ονόματος". Παρεμπιπτόντως, να σημειώσω κάτι που θεωρώ προβληματικό στο προαναφερθέν κομμάτι της πολιτικής, το ότι αναφέρεται σε "σημαντικές ταινίες ή τηλεοπτικές παραγωγές" και παραλείπει να αναφερθεί στο θέατρο (κάτι που ίσως, και εφόσον υπάρξει συναίνεση, θα μπορούσε να διορθωθεί). Ωστόσο, κάποιοι ηθοποιοί, το σημαντικότερο έργο τους το έχουν στο θέατρο, όχι στον κινηματογράφο ή την τηλεόραση. Και με μια πρόχειρη ματιά, ίσως αυτό να ισχύει και για την συγκεκριμένη ηθοποιό.--Harry Deconstructing (συζήτηση) 17:21, 23 Απριλίου 2024 (UTC)
thread_title:  [[Παναγιώτα Βιτετζάκη]]